Рогозен
Ро̀гозен е село в Северозападна България. То се намира в община Хайредин, област Враца.

История 
Относно произхода на името на селото въпросът е спорен, според едни източници то идва от факта, че по местата, където е разположено днешното село са живели в миналото много рогачи, а според други източници древните хора, населявали селото, са произвеждали много рогозки, използвани в миналото – „От летописите на селото“.

На изборите през 1949 година, след забраната на опозицията и в разгара на колективизацията, в селото гласуват по-малко от половината избиратели.

Културни и природни забележителности 
В Рогозен е открито най-голямото тракийско съкровище на територията на България: Рогозенското. Изложено е в Националния исторически музей.

В селото има кметство, читалище „Просвета“, начално училище „Кирил и Методий“, детска градина, библиотека, киносалон, младежки клуб, клуб на пенсионера, пет хранителни магазина, детски кът, четири питейни заведения, парк. По време на управлението на комунистическата партия в центъра на селото е изграден много голям и хубав площад с грандиозен за размерите на селото паметник на участници в РЕМС. В селото има построени две чешми за питейна изворна вода, която е много хубава.

Редовни събития 
Съборът е третата неделя на юни.

Личности 
 Лейтенант Младен Калеев (1915 – 1952), български граничар
 Илия Беширов (1936 – 2007), български художник, роден в Рогозен
 Любомир Павлов (р. 1931), български политик

Други 
Бивша конна база и селскостопанско летище. Някога там се е намирал и най-големият свинекомплекс на Балканския полуостров. Два язовира.

Библиография 
 Илиана Ненчева. Тракийското съкровище от Рогозен. С., БАН, 1988.

Външни препратки 
 Маргарита Тачева за Рогозенското съкровище в сп. „Археология“, 1987 г. 
  Карта на с. Рогозен и региона

Села в област Враца
Населени места в община Хайредин